María Dámasa Jova Baró

María Dámasa Jova Baró (Ranchuelo, 1890eko abenduaren 11 – Santa Clara, 1940ko otsailaren 11) kubatar idazle, irakasle eta feminista izan zen.

 Bizitza 
María del Socorro Baró eta Feliciano Jovaren alaba izan zen. Bi urte baino gutxiago zituela, aita hil zitzaion, eta Jova Baró Cienfuegosera lekualdatu zen amarekin. Hiri horretan maistra moduan trebatu zen.

Inprimatzeko makina bat eduki zuen lehen emakume afro-kubatarra izan zen; 1929ko urtarrilean hasi zen Ninfas haurrentzako aldizkaria argitaratzen. La Hora Teatral Ninfas haurrentzako irratsaioa ere ekoitzi zuen eta haurrentzako literatura eta arte elkarte bat sortu zuen. Umbrales: Revista Literaria Artística literatura- eta kritika-aldizkariaren sortzaile eta erredaktore-burua ere izan zen 1934tik 1937ra. 1925ean Arpegios íntimos poesia bilduma kaleratu zuen. Probintziako Emakumeen Klubean parte hartu zuen eta emakume afro-kubatarren bazterketaren inguruko kezkak adierazi zituen 1939an Habanako Emakumeen Kongresu Nazionalean.

1939an, Alderdi Demokratiko Nazionalarekin bat egin zuen eta batzar nazionalerako hautatu zuten; hala ere, probintziako hauteskunde-batzordeak baztertu egin zuen bere hautagaitza. 49 urte zituela hil zen Santa Claran. Hiriko lehen hezkuntzako eskola batek bere izena darama.

 Erreferentziak 

 Kanpo estekak 

Kategoria:Afro-kubatarrak
Kategoria:Kubako idazleak
Kategoria:XX. mendeko emakume idazleak
Kategoria:Emakume poetak
Kategoria:Gaztelaniazko idazleak
Kategoria:Kubako irakasleak
Kategoria:Emakume irakasleak
Kategoria:Kubako feministak